بسم الله الرحمن الرحيم السلام عليكم ورحمة الله وبركاته. معكم محمد شاني التاعب من قناة الدعوة الاسلامية على اليوتيوب. وفيديو جديد من سلسلة اعتراف خطير. الاقتباس اللي هنقرا منه النهاردة
الاخ محمد عادل ربنا يحفزه ويبارك فيه. فلو انت عندك اقتباس حابب ان احنا نعرضه في هذه السلسلة. اتواصل معنا عن طريق طرق التواصل اللي موجودة تحت في وصف الفيديو
ما زلنا بنقرا من كتاب مفتاح العهد الجديد تأليف البابا تواضروس الثاني بطريرك الكنيسة القبطية الارثوذكسية. وما زلنا بنقرا من الجزء الثاني اللي بيتكلم فيه عن اعمال الرسل لغاية سفر الرؤيا تأليف البابا تواضروس الثاني. في الصفحة رقم ميتين وسبعتاشر
اتكلم عن رسالة يعقوب. والجزء اللي احنا عايزين نقراه مجرد سطر بسيط. لكن السطر ده بيوضح اشكالية ضخمة جدا وكبيرة جدا في موضوع قانون العهد الجديد. احنا قلنا قبل كده ان كبار اباء الكنيسة قسموا مشكلة قانون العهد الجديد لتلات اقسام
قال لك في اسفار مقبولة يعني اغلب الاباء قبلوها وما عليهاش خلاف. وفي اسفار حواليها خلاف بعض الاباء قبلوها وبعض الاباء رفضوها. وفي اسفار مرفوضة. اغلب الاباء رفضوها وما فيش خلاف على رفضها. قبول ورفض ايه بالزبط
هل هي ضمن القانون ولا لأ؟ من ابرز الاسفار اللي كان عليها خلاف فيما يخص القبول والرفض. رسالة يعقوب ايه اسباب رفض رسالة يعقوب؟ انا بتصور ان من ضمن الاسباب طبعا الخلاف حول مين هو يعقوب كاتب الرسالة. واتكلمنا عن الموضوع
ده بشوية تفصيل ضمن سلسلة مناقشة الاسئلة والتعليقات. لكن المفترض ان كاتب رسالة المفروض يكون يعقوب الرسول يعقوب اخو الرب يعقوب مؤسس كنيسة اورشليم. المفروض يعني. شخص رسولي بغض النظر عن فكرة الكاتب لان ده مش بيكون
سبب رفض حقيقي وقوي لان الكنيسة عودتنا انها ممكن تقبل اسفار. هي في الاساس كاتبها مجهول ما نعرفش مين كاتبه لكن الكنيسة بتؤمن ان المحتوى رسولي فبالتالي بتقبله حتى لو ما تعرفش على وجه الدقة والتحقيق مين اللي كان
كتبه. ده موضوع المؤلف مش مشكلة كبيرة يعني. طب ايه بقى المشكلة الكبيرة في رسالة يعقوب ان زي ما قرينا في مراجع تانية رسالة يعقوب كوب ظاهرها انها بتناقض كلام لبولس
وزي ما قرينا في مرجع قبل كده ان كأن رسالة يعقوب رد ومناظرة. رد على كلام ال بولس والموضوع اللي حواليه خلاف موضوع الايمان والاعمال. هل الاعمال لها اي علاقة بالخلاص ولا لأ؟ كلام بولس واضح جدا
ان الاعمال ما لهاش علاقة بالخلاص الاصل هو الايمان. لو اعمالك لها علاقة بخلاصك يبقى المسيح مات بلا سبب ده كلام بوليس الواضح والعجيب والغريب ان رسالة يعقوب بتستشهد بكيف تبرر ابراهيم امام الله. وبولس ايضا بيستشهد
كيف تبرر ابراهيم امام الله؟ ويمكن استشهاد الاتنين بنفس المقطع دليل على اني كاتب رسالة يعقوب كان بيرد على بولس ما اصل اكيد بولس اللي كتب الاول وشرح عقيدته فيما يخص الخلاص هل له علاقة بالاعمال ولا لأ؟ واستشهد بقصة سيدنا ابراهيم
انه امن ابراهيم بالله فحسب له برا ولا ايا كان النص بيقول ايه بالزبط فكأني يعقوب بيرد على العقيدة دي وبيقول لأ. ان سيدنا ابراهيم تبرر باعماله. مش بايمانه. وان كأن الايمان
وحده لا يكفي وان الاعمال ضرورية من اجل الخلاص الفكرة دي اللي في رسالة يعقوب اللي كأنها بتقول ان الاعمال ضرورية من اجل الخلاص. ده كأن ده بيهدم المسيحية الكامل مسيحية بولس
هنا البابا تواضروس بيقول ايه؟ واجهت هذه الرسالة نقدا شديدا في الغرب. رسالة يعقوب واعتبرها البعض بانها كومة من القش مثل مرت لوثر. مارتن لوثر من كبار ائمة وزعماء الحركة البروتستانتية والثورة البروتستانتية على الكنيسة الكاثوليكية. من قول عنه انه قال عن رسالة يعقوب انها كومة من
القش ما لهاش قيمة يعني. ليه ما لهاش قيمة؟ علشان تصورها عن الخلاص. ان الاعمال ضرورية من اجل الخلاص. طبعا ده من وجهة نظر البروتستانت اللي طبعا بيستشهدوا بنصوص من كلام بولس
غاية في التطرف. يعني البروتستانت هم اكثر الطوائف المسيحية تطرفا ناحية ان الاعمال ما لهاش اي القيمة على الاطلاق وان الانسان بيخلص في لحظة بايمانه وبمجرد انه ينطق او انه يعلن يعني
امن. هنا احنا امام ظاهرة في غاية العجب وباكتر من مرجع ان سفر من اسفار العهد الجديد كأن فيه مشكلة انه لا يتماشى مع باقي الاسفار اللي هي فكرة بولس تحديدا وكأن رسالة يعقوب زي ما قلنا من مراجع تانية قبل كده فيها رد على افكار بولس
وكأنها شهادة باقية الى الان في العهد الجديد ان عقيدة بولس فيها غلط. لذلك الرد عليه مدون في رسالة يعقوب ولذلك هذا التعارض ما بين رسالة يعقوب وعقيدة بولس كانت سبب رئيسي
بانها لاقت النقد الشديد بل الرفض. انها ما تكونش ضمن اسفار العهد الجديد. لو حاز هذا الفيديو على اعجابك فلا تنسى ان تضغط على زر اعجبني ولا تنسى ان تقوم بمشاركة الفيديو مع اصدقائك المهتمين بهذا الموضوع ولو كنت قادرا على دعم ورعاية محتوى القناة لو انت شايف ان هذا المحتوى يستحق الدعم والرعاية
فقم بزيارة صفحتنا على بتريون او بيبال او حتى قم بالانساب للقناة ستجد اللينكات كلها تحت في وصف الفيديو الى ان نلتقي في فيديو اخر قريبا جدا باذن الله عز وجل لا تنسوني من صالح دعائكم والسلام عليكم ورحمة الله وبركاته